
	[bookmark: nev]SZATHMÁRI KATA
szathmari.kata@gmail.com
Régészet
MA, 3. félév
Eötvös Loránd Tudományegyetem
Bölcsészettudományi Kar
	
[bookmark: _GoBack]






Témavezető:
	Csippán Péter
adjunktus, ELTE BTK




Nagypatás hosszúcsontból készült tárgyak használata a középkorban jégen és vízen

Kulcsszavak: csontkorcsolya; csont halászháló-nehezék; használatinyom-vizsgálat; kísérleti régészet
A 19. század óta foglalkoztatja a kutatást az ásatásokon előkerülő, nagypatás állatok hosszúcsontjaiból készült tárgyak használata. Az eszközök többségét csontkorcsolyának tekintik, elsősorban az egyik oldalukon sík felülettel rendelkező darabokat, melyek a kora bronzkortól adatolhatók a régészeti leletanyagban. Korcsolyaként való használatuk azonban időről-időre megkérdőjeleződik, egyes tárgyak esetében felmerül többek között a halászháló-nehezékként való értelmezés. Dolgozatomban középkori és kora újkori eszközök valós funkciójára kerestem a választ. Célom az volt, hogy megállapítsam a középkorban valóban jégen való csúszkálásra használták-e a tárgycsoport legalább egy részét. Emellett arra kerestem a választ, hogy megjelennek-e csont halászháló-nehezékek a régészeti leletanyagban, amennyiben igen, ezek elválaszthatók-e a korcsolyaként azonosított daraboktól. Ehhez a használatinyom-vizsgálat és a kísérleti régészet módszerét alkalmaztam, párhuzam gyanánt pedig néprajzi gyűjtésből származó tárgyakat vizsgáltam. A használati-nyomok elemzése alapján sikerült három csoportot elkülönítenem. A két első csoportot pedig további alcsoportokra osztanom. A kísérlet alátámasztotta, hogy a tárgyak egy részét egykoron valóban használhatták jégen való csúszkálásra. A néprajzi párhuzamok alapján pedig két típusú halászháló nehezékeinek megjelenését valószínűsíthetjük a vizsgált tárgyak körében.



